CELEX: 62021CN0715
Language: el
Date: 2021-11-25 00:00:00
Title: Υπόθεση C-715/21 P: Αναίρεση που άσκησε στις 25 Νοεμβρίου 2021 ο Gerardo Galeote (T-243/20) κατά της αποφάσεως που εξέδωσε το Γενικό Δικαστήριο (πέμπτο τμήμα) στις 15 Σεπτεμβρίου 2021 στις συνεκδικασθείσες υποθέσεις T-240/20 έως T-245/20, Αρναουτάκης κ.λπ. κατά Κοινοβουλίου

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/22
            
         
      Αναίρεση που άσκησε στις 25 Νοεμβρίου 2021 ο Gerardo Galeote (T-243/20) κατά της αποφάσεως που εξέδωσε το Γενικό Δικαστήριο (πέμπτο τμήμα) στις 15 Σεπτεμβρίου 2021 στις συνεκδικασθείσες υποθέσεις T-240/20 έως T-245/20, Αρναουτάκης κ.λπ. κατά Κοινοβουλίου
      (Υπόθεση C-715/21 P)
      (2022/C 37/30)
      Γλώσσα διαδικασίας: η γαλλική
      
         Διάδικοι
      
      
         Αναιρεσείων: Gerardo Galeote (εκπρόσωποι: J. M. Martínez Gimeno, abogado, D. Sarmiento Ramírez-Escudero, abogado, E. Arnaldos Orts, abogado, F. Doumont, avocat)
      
         Αντίδικος κατ’ αναίρεση: Ευρωπαϊκό Κοινοβούλιο
      
         Αιτήματα
      
      Ο αναιρεσείων ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου στο σύνολό της·
               
            
                  —
               
               
                  να αποφανθεί το ίδιο επί της διαφοράς και να ακυρώσει την απόφαση του Κοινοβουλίου με την οποία η αίτηση του προσφεύγοντος για χορήγηση επικουρικής (προαιρετικής) συντάξεως απορρίφθηκε επειδή δεν είχε συμπληρώσει το 65ο έτος της ηλικίας του, όπως απαιτούνταν, και
               
            
                  —
               
               
                  να καταδικάσει το Κοινοβούλιο στα δικαστικά έξοδα τόσο της αναιρετικής διαδικασίας όσο και της διαδικασίας ενώπιον του Γενικού Δικαστηρίου στην υπόθεση T-243/20.
               
            
         Λόγοι αναιρέσεως και κύρια επιχειρήματα
      
      Οι λόγοι αναιρέσεως αφορούν: (i) αναρμοδιότητα του Προεδρείου να λάβει την απόφαση του 2018, μεταξύ άλλων επειδή με αυτήν θεσπίζονται όροι που επηρεάζουν τα δικαιώματα προσδοκίας προ της ενάρξεως ισχύος του ΚΥΚ (ii) παράβαση του άρθρου 27, παράγραφος 2, πρώτη περίοδος του ΚΥΚ επειδή θίγονται τα δικαιώματα προσδοκίας προ της ενάρξεως ισχύος του ΚΥΚ (iii) παραβίαση των αρχών της ισότητας, της απαγορεύσεως των διακρίσεων και της αναλογικότητας (iv) παραβίαση των αρχών της ασφάλειας δικαίου (ελλείψει μεταβατικών μέτρων) και της προστασίας της δικαιολογημένης εμπιστοσύνης.